אופטימוס

אופטימוס או בכינויו השגור טסלה בוט (באנגלית: Tesla Bot‏ ,Optimus), הוא רובוט דמוי אדם (אנ') לשימוש כללי בפיתוח חברת טסלה. הרובוט הוכרז באירוע "יום הבינה המלאכותית" של טסלה ב-19 באוגוסט 2021. מנכ"ל החברה אילון מאסק טען במהלך האירוע כי טסלה ככל הנראה תבנה אב טיפוס עד 2022. ב-7 באפריל 2022, דמות של הרובוט הוצגה במתקן הייצור ג'יגה טקסס של טסלה במהלך אירוע ה"Cyber Rodeo". מאסק אמר שהוא מקווה שהרובוט יהיה מוכן עד 2023 וטען כי האופטימוס יוכל בסופו של דבר לעשות "כל מה שבני אדם לא רוצים לעשות". ביוני 2022 הכריז מאסק על אב הטיפוס הראשון שטסלה קיוותה לחשוף באירוע "יום הבינה המלאכותית" השני, מאוחר יותר ב-2022, וכתב בטוויטר שהוא לא ייראה כמו הדגם שהוצג באירוע ה"Cyber Rodeo". בספטמבר 2022, אבות טיפוס פונקציונליים באופן חלקי של אופטימוס הוצגו ב"יום הבינה המלאכותית" השני של טסלה. אב טיפוס אחד היה מסוגל ללכת על הבמה וגרסה אחרת, אלגנטית יותר, יכלה להזיז את זרועותיה. בספטמבר 2023 פרסמה חברת טסלה סרטון של אב טיפוס של הרובוט מבצע משימות שונות כמו: מיון בלוקים צבעוניים לפי צבע, לאתר את איבריו בחלל, ועוד פעולות שונות. בצירוף הודעה כי התוכנה ברובוט מורכבת מרשתות נוירונים מקצה לקצה: משלב החישה ועיבוד התמונה ועד שלב פעולות התגובה. בדצמבר 2023 פורסם סרטון ויראלי שזכה לעשרות מילוני צפיות בו רובוט אופטימוס יורה על טסלה סייברטראק, אולם אילון מאסק הבהיר שהסרטון אינו אמיתי ב-13 בדצמבר 2023, עמוד ה-X של מאסק פרסם סרטון שכותרתו "Optimus" בו הוא מראה את ה"אופטימוס דור 2" הולך ומראה תכונות חדשות, כמו ריקוד ובישול ביצה. תכונות אלו מציגות התקדמות ביכולות הרובוט כיוון שהן דורשות תנועות חלקות ועדינות. ה"אופטימוס דור 2" רזה יותר ושוקל 10 ק"ג פחות. אופטימוס מתוכנן להיות בגובה 173 ס"מ ובמשקל 57 ק"ג. על פי המצגת שהוצגה במהלך אירוע יום הבינה המלאכותית, אופטימוס מתוכנן להיות "נשלט על ידי אותה מערכת AI שמפתחת טסלה עבור מערכת הסיוע המתקדמת לנהג המשמשת במכוניות שלה". הוא יכול לשאת עד 20 ק"ג ולהרים עד 68 ק"ג וכן ללכת במהירות של 5 קמ"ש. המשימות שהאופטימוס יכול ומיועד לבצע הן משימות "מסוכנות, חוזרות על עצמן ומשעממות", כמו מיון חפצים, עזרה בייצור במפעלי טסלה ועוד פעולות שנחשבות לסזיפיות ומשעממות. מדיה וקבצים בנושא אופטימוס בוויקישיתוף "Tesla says it is building a 'friendly' robot that will perform menial tasks, won't fight back". Washington Post (באנגלית). ISSN 0190-8286. נבדק ב-2021-08-20. Leswing, Kif (2021-08-20). "Elon Musk says Tesla will build a humanoid robot prototype by next year". CNBC (באנגלית). נבדק ב-2021-08-20. Sam Shead, Elon Musk says production of Tesla's robot could start next year, but A.I. experts have their doubts, CNBC, ‏2022-04-08 (באנגלית) Will Jackson on LinkedIn: #humanoidrobot #teslabot #optimus #tesla #robot #mechanicalengineering… | 78 comments, www.linkedin.com (באנגלית) Lora Kolodny, Elon Musk shows off humanoid robot prototype at Tesla AI Day, CNBC, ‏2022-10-01 (באנגלית) סרטון ברשת אקס Robots testing the Bulletproof #cybertruck, נבדק ב-2024-04-27 Elon Musk Reacts To Video Of Tesla Bot Testing Cybertruck's Bulletproof Body: 'We Could Make This Real Next Year', benzinga, ‏1.12.2023 (באנגלית) Tesla shows off new Optimus robot poaching an egg, The Independent, ‏2023-12-13 (באנגלית) "Tesla Bot: AI-controlled humanoid robot revealed". Motor Authority (באנגלית). נבדק ב-2021-08-20. James Morris, Optimus Is Coming: Are You Ready For Tesla’s Robot Humanoid Invasion?, Forbes (באנגלית) "Tesla Promised a Robot. Was It Just a Recruiting Pitch?". Wired (באנגלית). ISSN 1059-1028. נבדק ב-2021-08-27. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אופטימוס".